ఈతకు వెళ్లి విద్యార్థి మృతి - EENADU
చోళసముద్రం(లేపాక్షి), న్యూస్‌టుడే: ఈత నేర్చుకునేందుకు వెళ్లి విద్యార్థి మృత్యువాత పడిన ఘటన లేపాక్షి మండలంలో చోటుచేసుకుంది. ఎస్‌ఐ కృష్ణవేణి తెలిపిన వివరాల మేరకు...చోళసముద్రానికి చెందిన గోవిందప్ప, అమృతమ్మ దంపతులకుఇద్దరు కుమారులు. పెద్ద కుమారుడు అరుణ్‌కుమార్‌(11) స్థానిక ఉన్నత పాఠశాలలో ఆరోతరగతి చదువుతున్నాడు. ఆదివారం పాఠశాలకు సెలవు కావడంతో తల్లివెంట స్నేహితులతో కలసి పొలం వద్దకు వెళ్లాడు. అక్కడ తల్లిదండ్రులిద్దరూ పొలం పనుల్లో నిమగ్నమై ఉండగా స్నేహితులతో కలసి సమీపంలోని చెరువు వద్దకు ఈత నేర్చుకునేందుకు వెళ్లాడు. చెరువులో ఈతకొడుతూ పెద్ద కుంటలోకి వెళ్లిన విద్యార్థి ఎంతసేపటికి బయటకు రాలేదు. మిత్రులు కేకలు వేయడంతో అక్కడే ఉన్న గ్రామస్థులు కుంటలోకి దూకి బయటకు తీశారు. అప్పటికే మృతి చెందినట్లు తెలిపారు. అల్లారుముద్దుగా పెంచుకున్న కుమారుడు కళ్లెదుటే మృతి చెందడం జీర్ణించుకోలేని ఆ దంపతులను ఓదార్చడం ఎవరితరం కాలేదు. పాఠశాలకు సెలవు లేకుంటే తమ బిడ్డ చనిపోయేవాడు కాదు కదా దేవుడా...ఎంత సనిచేశావయ్యా...అంటూ ఆ తల్లి రోదించిన తీరు అందరినీ కలచివేసింది. ఫిర్యాదు మేరకు కేసు నమోదు చేసిన ఎస్‌ఐ మృతదేహాన్ని శవపరీక్షకు తరలించారు.
eethaku velli vidyaarthi mruti - EENADU
cholasamudram(lepakshi), neusetude: eetha nerchukunenduku velli vidyaarthi mrutyuvaata padina ghatana lepakshi mandalamlo chotuchesukundi. esi krishnaveni telipina vivaraala meraku...cholasamudraaniki chendina govindappa, amrutamma dampatulakuiddaru kumaarulu. pedda kumarudu arunnakumray(11) sthaanika unnata paatasaalalo aarotaragati chaduvutunnadu. aadivaaram paatasaalaku selavu kaavadamtho talliventa snehitulato kalasi polam vaddaku vellaadu. akkada tallidandruliddaru polam panullo nimagnamai undagaa snehitulato kalasi sameepamloni cheruvu vaddaku eetha nerchukunenduku vellaadu. cheruvulo eethakoduthuu pedda kuntaloki vellina vidyaarthi entasepatiki bayataku raledu. mitrulu kekalu veyadamtho akkade unna graamasthulu kuntaloki dooki bayataku teesaaru. appatike mruti chendinatlu telipaaru. allaarumuddugaa penchukunna kumarudu kalledute mruti chendadam jeerninchukoleni aa dampatulanu odaarchadam evaritaram kaaledu. paatasaalaku selavu lekunte tama bidda chanipoyevadu kaadu kada devuda...entha sanichesavayya...antuu aa talli rodinchina teeru andarinee kalachivesindi. firyaadu meraku kesu namodu chesina esi mrutadehaanni savapareekshaku taralinchaaru.